Benny Sevinger

**Oslin Benito (Benny) Sevinger** (☆ 12 di januari 1965 na Aruba) ta un ex-karateka y politico Arubiano di partido AVP. Bou di e gabinetenan Mike Eman e tabata Minister di Infrastructura, Integracion y Medio Ambiente (2009-2013) y Minister di Infrastructura, Integracion y Desaroyo Espacial (2013-2017). E tabata miembro di Parlamento di Aruba entre 27 di october 2017 y 8 di januari 2025. 

## Bida
Benny Sevinger a lanta na Aruba y a studia na Colombia. E tabata activo como deportista y a titula campeon di karate na multiple ocacion. 

E ta subi lista di partido AVP den eleccion di aña 2001. Prome cu esey e tabata traha como consehero di Minister di Husticia y Obra Publico, Watty Vos (1937-2001). El a participa na shete eleccion creciendo den voto personal, excepto e caida den aña 2005, 2017 y 2021. Apesar cu e tabata "lijstduwer" di AVP, e ta logra saca un asiento den parlamento cu voto preferencial na 2021. E tabata parlamentario di 27 di october 2017 te 8 di januari 2025. E no a participa na eleccion 2024; su yiu muhe Stephany a sigui den su paso y a wordo eligi parlamentario desde 8 di januari 2025.

Como Minister di Infrastructura Sevinger a entama diferente proyecto grandi, manera ta renobacion di aeropuerto, expansion di hospital, contruccion di *Green Corridor* cu ta conecta aeropuerto cu San Nicolas, ringweg 3 (*Watty Vos Boulevard*) cu ta conecta aeropuerto cu e zona hotelero di Palm Beach y e proyecto di renobacion y embeyecimento di centro di Oranjestad, incluso adkisicion di un tram turistico na 2012.

Benny Sevinger ta casa y tin dos yiu, di cua Stephany Sevinger ta miembro di parlamento desde 2025.

## Caso Avestruz
E caso Avestruz ta relaciona cu supuesto bendemento of corupcion cu otorgamento di tereno di gobierno, falsificacion di documento y labamentu di placa den e periodo 2009-2017. Den e caso aki Benny Sevinger lo a regla tereno den tempo record pa empresarionan amigo. Dia 26 di mei 2021 e ta wordo aresta, pero kedando sospechoso principal a ser laga liber despues di wordo reeligi cu voto preferencial como miembro di parlamento.  Na november 2022 Ministerio Publico (OM) a pidi un castigo di prizon di 5 aña, un boet, expropiacion di ganashi y p'e wordo saca for di e passief kiesrecht pa un periodo di 10 aña. Na april 2023 huez ta dicta castigo di un aña di prizon incluso probihicion di cincu ana pa ocupa un funcion publico, pa e hecho cu Sevinger a bende tereno di gobiernu pa placa, servicio y mercancia. Pa tur e otro cargonan el a keda exonera. Den e mesun caso tambe seis empresario e keda condena y cincu absolve. Ambos partido, Sevinger y Ministerio Publico, a apela e veredicto aki. Dia 12 di juli 2024 Hof si a haya Sevinger culpabel di estafa, soborno y malversacion, aumentando asina e castigo te na 48 luna di prison (36 luna extra), di cual 12 ta condicional. Ademas e ta exclui di ta miembro eligi den organonan oficial of di traha como ambtenaar pa seis aña. Den e caso di expropiacion referente caso Avestruz Sevinger a keda condena na paga 840 mil florin bek na pais Aruba. Tambe contra e sentencia aki e lo bay den apelacion.

## Caso Ocean Eco Cleaner
Den un caso civil, Corte den Prome Instancia mester a duna huicio tocante terenonan propiedad di gobierno, cu Sevinger como minister demisionario, a otorga den huur den herfst di 2017 pa un suma relativamente abou na Ocean Eco Cleaner & Supplies VBA, cu kier a traha apartamentonan riba dje. Sevinger su sucesor Otmar Oduber a para tur transaccion di tereno, despues di cual Ocean Eco Cleaner a bay hues. Dia 3 di novèmber 2021, el a dikta cu e desicion no-urgente di un minister saliente a constitui un violacion di e orden legal y p’esey mester a wordo anula.